रूस और यूक्रेन युद्ध के दौरान नागरिकों द्वारा शेयर किए गए कुछ पल

रूस और यूक्रेन के बीच छिड़े हुए जंग को दो सप्ताह से ज्यादा का समय हो गया है। एक बार दोनो देशों के बीच बेलारूस में वार्ता भी हुई। पर यह बातचीत भी सफल नहीं रही।

इसका सीधा खामियाजा आम नागरिकों को झेलना पड़ रहा है। लोग या तो अपने घरों में छिपे हुए है या बॉम्ब शेल्टर में। किसी तरह लोग अपनी जान बचाने को मजबूर है।

इसी कड़ी में लोग सोशल मीडिया पर हालातों के फोटो और वीडियो लगातार साझा कर रहे है। इनसे लोगों के बीच डर का माहौल और तकलीफ को महसूस किया जा सकता था।

इस लेख में हम साझा हुए उन पलों को बताएंगे जो लोगो ने शेयर किया है।

यूक्रेन में एक शराब की भठ्ठी ने अपने बीयर बनाने के संचालन को निलंबित कर दिया है और मोलोटोव कॉकटेल बना रहा है। इसका मकसद है की हमलावर रूसी बलों के खिलाफ निवासियों द्वारा इन बोतलों का उपयोग खुद की रक्षा करने के लिए किया जा सके।

यूक्रेन के कीव शहर में 28 फ़रवरी 2022 को ओखमाडेट चिल्ड्रेन हॉस्पिटल के बेसमेंट को बॉम्ब शेल्टर के रूप में उपयोग किया जाने लगा। उसमे दिखाए गया है कि कैसे एक नवजात शिशुओं की देखभाल की जा रही है।

एक नागरिक कैथरीन ने एक बॉम्ब शेल्टर में कुत्ते को लाने वाली फोटो शेयर की। साथ में लिखा कि, ये भी हमारे परिवार का हिस्सा है। आप अपने परिवार को पीछे नहीं छोड़ सकते।

कीव निवासी गोगेटा नाम की एक महिला वीडियो में एक इमोशनल यूक्रेन का राष्ट्रगान गाती दिख रही हैं। वह अपने अपार्टमेंट में टूटे शीशे को साफ करती है और यह गीत गाती हैं।