ये फिट जोड़े जो आपको वर्कआउट करने के लिए प्रेरित करेंगे

वो कहते हैं ना कि सेहत सबसे बड़ा धन है। आजकल की भागदौड़ भरी जिंदगी में हम कही न कहीं से वर्कआउट के लिए समय निकाल ही लेते हैं।

लेकिन जब जिम पार्टनर को खोजने की बात आती है, तो हम अक्सर अपने किसी मित्र को साथ ले जाते है। सोचिए कि अगर आपको अपने पार्टनर के साथ जिम जाना हो तो आप कैसा महसूस करेंगे।

आप जिससे प्यार करते हैं अगर उसके साथ वर्कआउट करना हो तो आपका दिमाग और शरीर तुरंत खुद को तैयार कर लेंगे।

वास्तव में एक सामान्य फिटनेस लक्ष्य की दिशा में अपने प्रियतम के साथ मिलकर काम करना आपकी मांसपेशियों और आपके रिश्ते दोनों को मजबूत करता है। आप अपने पार्टनर के साथ क्रॉसफिट और बॉक्सिंग से लेकर रनिंग या वेट ट्रेनिंग तक, फिटनेस के अभ्यास कर सकते हैं।

आज इस लेख में हम उन प्रेमी जोड़ों की बात करेंगे जो एक साथ जिम में वर्कआउट करते है। और ये आपको प्रेरित करते है कि आपको भी अपनी सेहत की ओर कार्य करने की जरूरत है।

1. अमांडा और जेस्पर

स्वीडन के निवासी प्रेमी युगल अमांडा और जेस्पर हमारी लिस्ट में टॉप पर हैं। ये अपने इंस्टाग्राम अकाउंट पर लगातार फिटनेस से जुड़ी जानकारी के साथ साथ अपनी रोज की वर्कआउट की तस्वीरों को साझा करते हैं। इनका एक यूट्यूब चैनल भी है, जहां आप वर्कआउट से जुड़ी विडियोज देखकर सीख सकते है। दोनो की फिटनेस स्किल्स देखकर आप दंग रह जाएंगे।

2. शैली यांग और रयान कंग्यू

शैली यांग और रयान कंग्यू पति पत्नी है। इनके बच्चे भी हैं। इसके बावजूद भी इन दोनों ने अपने शरीर पर पूरा ध्यान दिया है। इसको फिट और स्वस्थ रखने के लिए दोनों एक साथ जिम में वर्कआउट करते हैं। इन दोनों की फिटनेस देखते ही बनती है। कपल्स के लिए ये एक प्रेरणा का काम करते हैं। आप भी इनको इंस्टाग्राम पे फॉलो करके प्रेरणा ले सकते हैं।