महिलाओं में आत्मविश्वास बढ़ाने की 8 युक्तियाँ

जिंदगी बहुत अच्छी व्यतीत नहीं हो रही है। मेहनत अधिक है, सफलता कम। अंतिम बार प्रसन्न कब हुई थीं, याद नहीं। कमोबेश यह स्थिति हममें से हर एक की है। कारण स्वयं पर विश्वास का अभाव। आत्मविश्वास पैदायशी नहीं होता। इसे स्वयं में विकसित करना पड़ता है। यह हमारे भीतर उच्च, मध्य या निम्न स्तर पर हो सकता है जिसके विषय में हम सभी को संदेह होता है। आत्मविश्वास को बढ़ाने के लिए हमारे कुछ सुझाव हैं –

अपनेआत्मविश्वासकीतलाशकरें

अक्सर परिस्थितियाँ ऐसी हो जाती हंै कि हम खुद पर से विश्वास खोने लगते हैं। हमें स्वयं से ही शिकायत होने लगती है। हम दूसरों के अनुसार स्वयं को ढालने लगते हैं। याद रखें हम जैसे हैं, वैसे ही अच्छे हैं। जिन कार्यों से आपको डर लगता है या जिसे आप अपनी कमी मानती हैं, उन्हें सुधार कर आगे बढ़ें तथा स्वयं को दूसरों से कमतर मानने की आदत छोड़ दें।

आनेवालेकलकीजगहआजकोजीनेकाप्रयासकरें

आप किसी हिचकिचाहट के बिना वो करें जो आप सच में चाहती हैं, जिससे आपको सच्ची खुशी मिलती है। आने वाले कल की जिम्मेदारी, योजनाओं और आवश्यकताओं के लिए अपने आज का बलिदान न करिए। अपने वर्तमान को भरपूर ऊर्जा और खुशी के साथ जीएँ।

हतोत्साहितनहों

किसी के यह कहने पर कि आप क्या हैं, क्या कर सकती हैं, हतोत्साहित न हों। हर बात को गंभीरता से लेना हमेशा समस्या उत्पन्न करता है। आप स्वयं के विषय में दूसरों से अधिक जानती हैं इसलिए ऐसी बातों को नजर अंदाज करें।