रात में खाने के बाद टहलने के 8 फायदे

अक्सर बड़े बूढ़े रात का खाना खाने के बाद थोड़ी देर टहलना पसंद करते है। वे अगली पीढ़ी को भी यह आदत अपने जीवन में उतारने की राय देते हैं।

डॉक्टरों का भी मानना की रात के डिनर के बाद टहलना सेहत के लिए काफ़ी लाभकारी होता है।

आधुनिकता के इस दौर में सारे काम हम फटाफट कर लेते हैं लेकिन अक्सर इस व्यस्त और भागदौड़ भरी ज़िंदगी में अपनी सेहत के लिए समय नहीं निकाल पाते। ध्यान रहे कि सेहत से ही सब कुछ है।

डॉक्टरों के मुताबिक अगर आप भोजन करने के बाद महज़ 15 से 20 मिनट भी टहलते हैं तो यह आपके सेहत के लिए बहुत उपयोगी साबित हो सकता है। आज इस लेख में हम जानेंगे की डिनर के बाद टहलने से क्या लाभ मिलता है।

1. पाचन में सुधार होता है

जब आप खाना खत्म कर लेते हैं तो आपका शरीर भोजन को तोड़ने और पोषक तत्वों को अवशोषित करने का काम करता है। टहलनने से आपका शरीर अधिक गैस्ट्रिक एंज़ाइम पैदा करता है जो इस पाचन प्रक्रिया में मदद करता है। आपको कब्ज़, सूजन, और अन्य पेट को समस्याओं से निजात मिलता है।

2. मेटाबॉलिज़्म (चयापचय) बढ़ाता है

चलना आपके मेटाबॉलिज़्म को बढ़ाता है, जिसका अर्थ है कि आप अधिक कैलोरी जलाते हैं, जिससे आपकी बॉडी अच्छे आकार में रहती हैं। इसका मतलब है कि आप उस अवांछित शरीर की चर्बी से छुटकारा पा सकते हैं। तो हाँ, वजन घटाने के लिए रात के खाने के बाद चलना बहुत काम करता है।

3. इम्युनिटी को बढ़ाने में सहायक होता है

चलने से आपके बॉडी सिस्टम से टॉक्सिन बाहर निकल जाते हैं। आपके आंतरिक अंग बेहतर काम करते हैं और आपकी इम्युनिटी को बूस्ट करता हैं। एक मज़बूत प्रतिरक्षा का मतलब है कि आप सामान्य सर्दी, फ्लू, और अन्य बीमारियों के शिकार होने की संभावना कम हैं। कुल मिलाकर आपकी रोग प्रतिरोधक क्षमता बढ़ती है।